S-3776/2022

Mál þetta, sem dómtekið var 19. október 2022, er höfðað með ákæru, útgefinni af lögreglustjóranum á höfuðborgarsvæðinu 6. september 2022, á hendur K-kk-þgf M-kk-þgf Ó-kk-þgf, kt. [...], [...], [...], fyrir eftirtalin umferðarlagabrot með því að hafa: I.

Miðvikudaginn 28. október 2021 ekið bifreiðinni [...] sviptur ökurétti, undir áhrifum áfengis og óhæfur til að stjórna bifreiðinni örugglega vegna áhrifa ávana- og fíkniefna (í blóðsýni mældist vínandamagn 1,17 ‰ og tetrahýdrókannabínól 7,4 ng/ml), um Glaðheima í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Miðvikudaginn 17. nóvember 2021 ekið bifreiðinni [...] sviptur ökurétti um Kalkofnsveg gegnt Hörpunni í Reykjavík og aftan á bifreiðina [...] sem var stopp á rauðu ljósi og ekki sinnt skyldum sínum við umferðaróhappið heldur ekið aftur á bifreiðina [...] og svo á brott frá vettvangi.

Telst háttsemi þessi varða við c- og d-lið 1. mgr. 14. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 30. ágúst 2022, var ákærða gerð sektarrefsing með viðurlagaákvörðun Héraðsdóms Suðurlands [...] 2016 fyrir akstur undir áhrifum ávana- og fíkniefna. Þá var ákærða gert að sæta fangelsi í 5 mánuði, skilorðsbundið til tveggja ára, meðal annars fyrir akstur undir áhrifum ávana- og fíkniefna, með dómi Héraðsdóms Reykjavíkur [...] 2020. Þykir rétt að láta skilorðsbundna refsingu ákærða samkvæmt framangreindum dómi halda sér, sbr. heimild í 1. mgr. 60. gr. almennra hegningarlaganr. 19/1940.

Við ákvörðun refsingar í máli þessu verður miðað við að ákærða sé nú þriðja sinni gerð refsing fyrir akstur undir áhrifum ávana- og fíkniefna, innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 95.000 krónur að meðtöldum virðisaukaskatti, og 119.171 krónur í annan í sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, K-kk-nf M-kk-nf Ó-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði málsvarnarþóknun skipaðs verjanda síns, S-kk-ef A-kk-ef S-kk-ef lögmanns, 95.000 krónur að meðtöldum virðisaukaskatti, og 119.171 krónur í annan sakarkostnað.

K-kk-nf K-kk-nf